Pobo pawnee

Os pawnee (tamén paneassa, pari, pariki) son unha tribo de nativos americanos de lingua caddo, o nome da cal procede de paariki, 'corno', e que se chamaban Chahiksichahik, 'home dos homes'.Hyde 22 No presente, son unha tribo recoñecida federalmente como Nación Pawnee de Oklahoma, e ten catro bandas confederadas: os chaui, kitkehakhi, pitahawirata, e skidi."Preamble." Constitution of the Pawnee Nation of Oklahoma. Consultado o 14 de xuño de 2008.

 Localización 
Vivían na conca media do río Platte, en Nebraska. Viven en Oakland, Condado de Pawnee (Oklahoma), onde comparten reserva cos otoe, peoria e tonkawa. Pawnees notables foron Petalesharo, James Murie ou White Eagle.

 Demografía 
Contra o 1702 eran 2 000 familias. Aumentaron a 10 000 en 1802, número que se mantivo estable en 1835, pero as doenzas e os ataques minguaron o seu número a 2 447 individuos en 1872 e a 1 521 en 1876, de xeito que en 1900 só quedaban 649, e en 1960 só restaban 1 149 pawnee en Oklahoma, dos cales 670 vivían no territorio da reserva. En 1980, eran uns 2 300 en Oklahoma, dos cales 200 aínda falaban a lingua pawnee, e algúns en Nebraska e Kansas.

Segundo datos da BIA de 1995, na reserva pawnee vivían 954 individuos (2 462 apuntados na tribo).

Segundo datos do censo de 2000, había 2 485 pawnees puros, 487 mesturas con outras tribos, 1 246 mesturados con outras razas e 322 mesturados con outras razas e outras tribos. En total, 4 540 individuos.

 Notas 

Categoría:Pobos indíxenas dos Estados Unidos de América